Economia Ucrainei a crescut cu 5,3% în 2023. Anunțul a fost făcut joi de serviciul ucrainean de statistică. În același timp, în anul 2023, economia României a înregistrat o creștere de doar 2%, informează News.ro.
Economia Ucrainei a crescut cu 5,3% în 2023, după ce s-a contractat cu aproape o treime în primul an de război, a anunțat serviciul de statistică, potrivit Reuters.
Cifra PIB a fost puțin mai mare decât cea avansată de ministrul Economiei Iulia Svyrydenko în ianuarie.
Totuși, serviciul de statistică nu a publicat date complete în timpul războiului. Joi a fost prima dată de la începutul războiului când a oferit o cifră pentru PIB.
Anterior, oficialii ucraineni au spus că PIB-ul a scăzut cu 28,8% în 2022 și că speră că va crește cu 4,6% în acest an.
Economia ucraineană este dependentă de asistența financiară din partea Occidentului.